აისელ თეიმურზადე

აისელ თეიმურზადე (; დ. 25 აპრილი, 1989, ბაქო) — აზერბაიჯანელი პოპ და რიტმ-ენდ-ბლუზის ჟანრის მომღერალი.

ცნობილი გახდა მას შემდეგ რაც არაშთან ერთად წარსდგა მოსკოვში გამართულ 2009 წლის ევროვიზიის კონკურსზე, სიმღერით „Always“ და დაიკავა მე-3 ადგილი.

ბიოგრაფია
აისელი დაიბადა აზერბაიჯანის დედაქალაქ ბაქოში. ის იყო უმცროსი სამ დას შორის. დაიბადა ჟურნალისტისა და უნივერსიტეტის პროფესორის ოჯახში. მისი წინაპარი იყო მე-19 საუკუნის განმანათლებელი და ჟურნალისტი ჰასან ზარდაბი. მისი ბებია დედის მხრიდან იყო ნახევრად რუსული და ნახევრად უკრაინული წარმოშობის. Day.Az. Мама Айсель Теймурзаде: «Нас с Россией и Украиной связывает очень многое» აისელმა სიმღერა დაიწყო ოთხი წლის ასაკიდან და ფორტეპიანო ბავშვობიდანვე გახდა მისი გატაცება.

აისელმა ბაქოში დაამთავრა ინტელექტ ლიცეუმი და 2005-2006 წლებში დადიოდა ტეხასის უმაღლეს სკოლაში. აშშ-ში ჩასვლის პერიოდში შეუერთდა ადგილობრივ გუნდს და დაიწყო ვარჯიში ახალგაზრდა მომღერალთა შეჯიბრებებისთვის. აშშ-ში ყოფნის პერიოდში აისელმა სამხრეთ არკანზასის უნივერსიტეტსა და ოსტინის ტეხასურ უნივერსიტეტში გამართულ კონკურსებზე სამი ოქროს მედალი მოიპოვა. 2005 წელს მონაწილეობა მიიღო აზერბაიჯანის ეროვნულ მუსიკალურ კონკურსში „Yeni Ulduz“ („ახალი ვარსკვლავი“) 2009 წლის ევროვიზიაზე გასვლის მომენტში, 2009 წლის იანვარში აზერბაიჯანის ენათა უნივერსიტეტში სწავლობდა საერთაშორისო ურთიერთობებს.AySel (Azerbaijan): Biography

ევროვიზია
აისელი არაშთან ერთად „ევროვიზია 2009“-ზე, მწვანე ოთახში.|thumb|right
2009 წლის იანვარში თეიმურზადე İTV-ს (აზერბაიჯანის საზოგადოებრივი მაუწყებელი) მიერ ირანელ-შვედ მომღერალ არაშთან ერთად შერჩეული იქნა აზერბაიჯანის წარმომადგენლად „ევროვიზია 2009“-ზე,Azerbaijan: Aysel Teymurzadeh to Eurovision  სიმღერით „Always“. აისელი გახდა პირველი ქალი რომელმაც წარადგინა აზერბაიჯანი ევროვიზიაზე. 2009 წლის 16 მაისს აისელ თეიმურზადემ და არაშიმ 25 ფინალისტს შორის 207 ქულით დაიკავეს მესამე ადგილი. Norway in 'Fairytale' Eurovision win. RTÉ.ie. 17 May 2009. 

აისელმა და არაშიმ ერთად მოიგეს რიგით მე-4 ევროვიიზიის კონკურსის „Radio Awards“-ის ჯილდო კატეგორიაში „საუკეთესო ჯგუფი“.ESC Radio Awards 2009 

ევროვიზიის შემდეგ
28 მაისს თეიმურაზადემ დაანონსა რომ არაშთან ერთად მოაწყობდა ევროპულ ტურნეს, მათ შორის ჩაატარებდა კონცერტებს საბერძნეთში, შვედეთსა და რუსეთში.APA. Aysel and Arash to give concerts in Sweden, Russia and Greece.  ტურნედან დაბრუნების შემდეგ მან დაანონსა რომ არაშთან და მის გუნდთან ერთად მუშაობდა ახალ ალბომზე რომელსაც Sony BMG და Warner Music გამოუშვებდნენ.APA. Aysel: I receive many offers of marriage after the Eurovision. Eurovision Song Contest. Snippets: Alexander's video; ask Yohanna; Aysel's new album მათ გამოშვების კონკრეტული თარიღი არ დაუკონკრეტებიათ.

აისელი მონაწიელობდა Danone-ს იოგურტის მაღალპროფილურ რეკლამებში, რომლებიც აზერბაიჯანულ და ქართულ ტელეარხებზე გადიოდა.esctoday.com. Azerbaijan: AySel stars TV commercial 

2012 წელს აისელ თეიმურზადე 5 სხვა მუსიკოსთან ერთად აზერბაიჯანიდან არჩეულნი იქნენ 2012 წლის ევროვიზიის დანიის ეროვნული შერჩევის ჟიურის წევრად.Azerbaijan Show Business Reps Appointed Jury for Danish National Selection . Vesti.az. 16 January 2012.

პირადი ცხოვრება
2012 წელს თეიმურზადე დაქორწინდა 39 წლის მურად ადიგოზალოვზე, აზერბაიჯანის სახელმწიფო ფილარმონიული საზოგადეობის დირექტორზე და ორი შვილის მამაზე.Aysel Teymurzadeh Engaged to Musician. Ayna. 19 May 2012. Retrieved 5 June 2012. ზოგიერთი წყაროს თანახმად, მისი გეგმა ქორწინების შემდეგ იყო დიდი სცენის დატოვება და მხოლოდ ოფიციალურ ღონისძიებებზე გამოსვლა.Aysel Teymurzadeh to Marry Murad Adigozalov. Yeni Musavat. 16 May 2012. Retrieved 5 June 2012. წყვილს შეეძინა სამი შვილი, ორი ვაჟი (დ. 2012, დ. 2016) და ერთი ქალიშვილი, რომელიც 2014 წელს დაიბადა.Aysel Teymurzadeh to Become Mother Again . Vesti.az. 14 May 2014.Aysel Teymurzadeh Became Mother for Third Time . Vesti.az. 6 October 2016. Retrieved 15 July 2017.

რესურსები ინტერნეტში


სქოლიო

კატეგორია:აზერბაიჯანელი ქალი მომღერლები
კატეგორია:ევროვიზიის კონკურსანტები
კატეგორია:ცოცხალი ადამიანები
კატეგორია:ბაქოში დაბადებულები